**ELŐTERJESZTÉS**

**Szombathely Megyei Jogú Város Közgyűlése**

**2019. március 13-i ülésére**

**Javaslat**

**a közbeszerzések valódi ellenőrzésének, átláthatóságának megteremtése tárgyában hozott 10/2019. (II.28.) Kgy. sz. határozat ismételt megtárgyalására**

A Közgyűlés a 2019. február 28-i ülésén a 10/2019. (II.28.) Kgy. sz. határozatában az alábbi döntést hozta:

A Közgyűlés a Közbeszerzési Bíráló Bizottság 2014. novemberében megválasztott tagjai közül – az elnök kivételével - visszahívta a Polgármesteri Hivatal Közbeszerzési Irodájának vezetőjét, a Polgármesteri Hivatal Városfejlesztési Osztályának vezetőjét, a Polgármesteri Hivatal Városüzemeltetési Osztályának vezetőjét, a Polgármesteri Hivatal Közgazdasági és Adó Osztályának vezetőjét, és helyükre az alábbi személyeket választotta meg:

1. Balassa Péter
2. Kántás Zoltán
3. Dr. László Győző
4. Lendvai Ferenc

A Közgyűlés felkérte és felhatalmazta a polgármestert a Közbeszerzési Szabályzat fentiek szerinti módosítására és annak aláírására.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 68. § (1) bekezdése szerint, amennyiben a polgármester a képviselő-testület döntését a helyi önkormányzat érdekeit sértőnek tartja, ugyanazon ügyben – a képviselő-testület önfeloszlatásáról szóló, valamint a 70. § (1) bekezdésében meghatározott ügyben hozott döntése kivételével – egy alkalommal kezdeményezheti az ismételt tárgyalást. A kezdeményezés az ülést követő 3 napon belül nyújtható be.

Előző jogszabályi felhatalmazás alapján a fenti döntés ismételt tárgyalását kezdeményeztem 2019. március 3-án, figyelemmel arra, hogy azt Szombathely Megyei Jogú Város Önkormányzata érdekeit sértőnek tartom az alábbiak miatt.

Az Országgyűlés 2019. április 1-jei hatállyal módosította a közbeszerzésekről szóló 2015. évi CXLIII. törvényt (a továbbiakban: Kbt.). A módosításról szóló 2018. évi LXXXIII. törvény 5.§ (1) bekezdése a Kbt. 27.§ (1) bekezdését a következőképpen módosította: „…A közbeszerzési szabályzatban vagy a (2) bekezdés alkalmazása során meg kell határozni az ajánlatkérő nevében eljárók körét, valamint az ajánlatkérő nevében az EKR alkalmazására vonatkozó jogosultságok gyakorlásának rendjét.”. Ez utóbbi törvényi rendelkezés miatt javaslom, hogy a Közgyűlés az EKR tekintetében a Közbeszerzési Iroda mindenkori vezetőjét, valamint az Önkormányzat mindenkor szerződéssel rendelkező felelős akkreditált közbeszerzési szaktanácsadóját hatalmazza fel e jogosítványok gyakorlására.

A Közbeszerzési Döntőbizottság következetes és töretlen joggyakorlatára, valamint a Közbeszerzési Hatóság ellenőrzési megállapításaira tekintettel szükséges rendelkezni a Közbeszerzési Bíráló Bizottság tagjainak helyettesítéséről is. A helyettesek személye a közgyűlésen kerül szóban ismertetésre.

Tájékoztatom a Tisztelt Közgyűlést arról, hogy az Mötv. 68.§ (1) bekezdése alapján a kezdeményezésről a képviselő-testület a benyújtás napjától számított tizenöt napon belül minősített többséggel dönt. A döntést addig végrehajtani nem lehet, amíg arról a képviselő-testület a megismételt tárgyalás alapján nem dönt.

Az előterjesztésben foglalt indokok alapján és a 2019. április 1-jén hatályos jogszabályoknak történő maradéktalan megfelelés érdekében javasolom, hogy a 10/2019. (II.28.) Kgy. sz. határozatát a Közgyűlés egészítse ki a határozati javaslatban foglaltak szerint.

**Szombathely, 2019. március „…….”**

 **/: Dr. Puskás Tivadar :/**

**HATÁROZATI JAVASLAT**

**………./2019. (III. 13.) Kgy. számú határozat**

A Közgyűlés úgy dönt, hogy a 10/2019.(II.28.) Kgy. számú határozatot az alábbiakkal egészíti ki:

1./ A Közgyűlés a Közbeszerzési Bíráló Bizottság tagjainak akadályoztatása esetére az alábbi helyetteseiket választja meg:

1. Balassa Péter, helyettese: ……………………….
2. Kántás Zoltán, helyettese:………………………..
3. Dr. László Győző, helyettese:…………………………
4. Lendvai Ferenc, helyettese:……………………………

A Közgyűlés felkéri a polgármestert, hogy a Közbeszerzési Szabályzat 5.2. pontjában a fenti módosítást vezesse át.

2./ A Közgyűlés úgy határoz, hogy a Közbeszerzési Szabályzat II. fejezete az alábbi 3.11.- 3-14. pontokkal egészül ki:

„3.11. Ajánlatkérő nevében a Közbeszerzési Iroda vezetője valamint szerződéssel rendelkező felelős akkreditált közbeszerzési szaktanácsadó jogosult az EKR rendszerben a szuperuserként eljárni.

3.12. A Közbeszerzési Iroda vezetője jogosult az EKR rendszerben betekintési jogosultságot adni a közbeszerzés tárgya szerint illetékes osztály köztisztviselői részére.

3.13.A Közbeszerzési Iroda vezetője köteles ellenőrizni a jogosultságok felelős használatát.

3.14.A Közbeszerzési Iroda vezetője felelős gondoskodni valamennyi közbeszerzési eljárást érintő releváns dokumentum EKR rendszerben történő feltöltéséről.”

3./ A Közgyűlés felhatalmazza a polgármestert, hogy a módosításokkal egybeszerkesztett, 2019. április 1. nappal hatályos Közbeszerzési Szabályzatot aláírja.

**Felelős:** Dr. Puskás Tivadar polgármester

 (A végrehajtás előkészítéséért:

Lakézi Gábor, a Városüzemeltetési Osztály vezetője)

**Határidő:** azonnal